
ПРОЕКТО-ДОГОВОР

BG16RFPR001-1.001-0351-C01– SU-01

Днес, ...................................... г. в гр. Пловдив между :
„ВОДСТРОЙ ПЛОВДИВ“ АД, със се​да​ли​ще и ад​рес на  уп​рав​ле​ние гр.  Пловдив, бул. Марица, № 122, ет.4,   ЕИК/БУЛСТАТ: 115254450, представля​ва​но от Атанас Христов Славов, нари​ча​но по-до​лу ВЪЗЛОЖИТЕЛ от ед​на стра​на, и
................................................., ЕИК  .........................., със седалище и адрес на управление: гр. ............................................................, представлявано от .........................................................., на​ри​чано по-до​лу ИЗПЪЛНИТЕЛ, от дру​га стра​на,

Съгласно разпоредбите на Глава четвърта от ЗУСЕФСУ и приложимите подзаконови нормативни актове (вкл. ПМС № 4 от 11.01. 2024 г. и Договор за предоставяне на безвъзмездна финансова помощ № BG16RFPR001-1.001-0351-C01 "Разработване на иновации във „ВОДСТРОЙ ПЛОВДИВ“ АД“, финансиран по Процедура BG16RFPR001-1.001 „Разработване на иновации в предприятията“ от Програма „КОНКУРЕНТОСПОСОБНОСТ И ИНОВАЦИИ В ПРЕДПРИЯТИЯТА“ 2021-2027 г. и във връзка с проведен избор на изпълнител чрез публикуване на покана от ..............г., за определяне на ИЗПЪЛНИТЕЛ с предмет:

Създаване и тестване на прототипи и пилотни линии, свързани с разработването на продуктовата иновация
се сключи настоящия договор, с който страните по него се споразумяха за следното: 

I. ПРЕДМЕТ НА ДОГОВОРА

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши услуга за Създаване и тестване на прототипи и пилотни линии, свързани с разработването на продуктовата иновация,  съгласно техническо и ценово предложение от офертата и техническо задание,  неразделна част от настоящия договор. 

1.2. Дейностите по този договор включват изпълнение на услугата  на мястото съгласно т.5.3. 

1.3. ИЗПЪЛНИТЕЛЯТ потвърждава, че приема клаузите на настоящия договор с всички произтичащи от това права и задължения.
II. КАЧЕСТВО

2.1. Качеството на изпълнението следва да отговаря на параметрите и техническите характеристики от Техническото  задание и Техническата оферта на ИЗПЪЛНИТЕЛЯ, приложена към договора. 

2.2. Изпълнението на услугата  следва да е придружена със съответната документация: приемо-предавателен протокол за доставка, фактура, издадена от изпълнителя, Компоновъчно решение, съобразено с техническото задание и производствените изисквания на възложителя; Конструкторска документация; Протоколи от тестване и демонстрация в реална среда; Гаранционна карта и Инструкции за работа с прототипа. 

III.  ЦЕНА 

3.1.  ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цена в размер на 

............................................/............................................................/ евро без ДДС, съгласно ценовото му предложение, посочена в Офертата, неразделна част от настоящия договор. 3.2. В случай, че се дължат транспортни разходи, такси, мита и застраховки до мястото за изпълнение на услугата - предмет на настоящия договор, същите са изцяло за сметка на ИЗПЪЛНИТЕЛЯ и не следва да се включват в цената по т.3.1. 

3.3. Всички цени от ценовата оферта на ИЗПЪЛНИТЕЛЯ, представляваща неразделна част от настоящия договор са фиксирани/крайни за времето, в което договорът е в сила и не подлежат на промяна.

IV. НАЧИН НА ПЛАЩАНЕ

4.1. ВЪЗЛОЖИТЕЛЯТ заплаща цената по т. 3.1., както следва: 

- Авансово плащане в размер на ............ евро (................. евро) без ДДС  представляващи 2% от общата цена, в срок  до 10 (десет) календарни дни от датата на подписване на Договорът за доставка.

- Балансово плащане в размер на ............ евро (.................евро) без ДДС  представляващи 98 % от общата цена, в срок  до 20 (двадесет) календарни дни след приемане на извършената услуга, отразено в двустранно подписан приемо-предавателен протокол и представяне на данъчна фактура.

4.2. Плащанията по т. 4.1. се извършват с платежно нареждане по сметка на 

ИЗПЪЛНИТЕЛЯ, както следва:

Банка: .....................................................

BIC:    ........................................

IBAN: ..................................................

4.3. Срокът за плащане по т. 4.1.1 се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на дефекти в техническото оборудване. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 15 дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.
V. МЯСТО, СРОК И НАЧИН НА ИЗПЪЛНЕНИЕ

5.1. Настоящият договор влиза в сила от датата на подписването му. 

5.2. ИЗПЪЛНИТЕЛЯТ е длъжен да извърши услугата и дейностите свързани с нея в срок до ............. (.................)  дни  считано от датата на подписване на Договор за услуга, но не по-късно от срока на изпълнение на Договора за безвъзмездна финансова помощ (12.09.2026  г.).

5.3. Мястото за изпълнение на доставката е: с. Ръжево Конаре, общ. Калояново, обл. Пловдив.

5.4. Получаването на услугата по договора се извършва в присъствието на представители на ИЗПЪЛНИТЕЛЯ и ВЪЗЛОЖИТЕЛЯ, за което се подписва приемо-предавателен протокол.

VI. ПРИЕМАНЕ

6.1. Одобрението на извършеното приемане на услугата на мястото по т. 5.3 се извършва с приемо-предавателни протоколи, подписани от ИЗПЪЛНИТЕЛЯ и ВЪЗЛОЖИТЕЛЯ. 

6.2. ВЪЗЛОЖИТЕЛЯТ проверява съответствието на услугата  с техническото задание и техническата оферта на ИЗПЪЛНИТЕЛЯ в присъствието на негови представители. 

6.3. При констатирани недостатъци/несъответствия на услугата с Техническото задание и Техническата оферта, се съставя двустранен констативен протокол. 

6.4. ВЪЗЛОЖИТЕЛЯТ има право да прави рекламации пред ИЗПЪЛНИТЕЛЯ за констатирани недостатъци на услугата, както и да иска промяната ѝ. 

6.5. Собствеността и рискът от случайно погиване на прототипа  преминават от ИЗПЪЛНИТЕЛЯ върху ВЪЗЛОЖИТЕЛЯТ от момента на подписването на приемо-предавателния протокол за приемане на доставката на мястото по т. 5.3.

VII. ПРАВА И ЗАДЪЛЖЕНИЯ НА СТРАНИТЕ

7.1. ИЗПЪЛНИТЕЛЯТ се задължава: 

7.1.1. да осъществи услугата на мястото по т. 5.3.  

7.1.2. да изпълни услугата качествено и в срок, според изискванията на  ВЪЗЛОЖИТЕЛЯ. 7.1.3. да отстрани за своя сметка допуснатите недостатъци, грешки и установени дефекти в процеса на изпълнението на договора в 3-дневен срок., както и да изпълнява всички нареждания на ВЪЗЛОЖИТЕЛЯ по предмета на договора. 

7.1.4. да организира транспортирането и разтоварването на прототипа до мястото по т. 5.3. за своя сметка.

7.1.5. ИЗПЪЛНИТЕЛЯТ е длъжен да изпълни договора, съобразно изискванията, съдържащи се в техническото задание и техническата оферта и с оглед изпълнението на предвидените в проекта цели.

7.1.6. ИЗПЪЛНИТЕЛЯТ трябва да изпълни договора с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в съответната област и настоящия договор. За тази цел ИЗПЪЛНИТЕЛЯТ трябва да осигури всички финансови, човешки и материални ресурси, необходими за пълното и точното изпълнение на договора, и предвидени в условията описани в тръжната документация.

7.2. ИЗПЪЛНИТЕЛЯТ има право: 

7.2.1. да иска от ВЪЗЛОЖИТЕЛЯ необходимото съдействие за изпълнение на поръчката; 

7.2.2. да получи договореното възнаграждение по реда и при условията на настоящия договор; 

7.2.3. да получава информация от ВЪЗЛОЖИТЕЛЯ за условията на услугата в предвидените в този договор случаи.

7.3. ВЪЗЛОЖИТЕЛЯТ се задължава: 

7.3.1. да заплати цената на договора по реда и при условията в него; 

7.3.2. да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;

7.4. ВЪЗЛОЖИТЕЛЯТ има право: 

7.4.1. да оказва текущ контрол при изпълнението на договора; 

7.4.2. да иска от ИЗПЪЛНИТЕЛЯ да изпълни възложената услуга в срок, без отклонение от договореното и без недостатъци; 

7.4.3. да изисква от ИЗПЪЛНИТЕЛЯ замяната на некачествената или непълна услуга по реда и в сроковете, определени в този договор.

VIII. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ И СЕРВИЗ

НА ПРОТОТИПА

8.1. Гаранционният срок на прототипа е  ..... /................./ месеца и започва да тече от датата на подписването на приемо-предавателните протоколи по т. 6.1. 

8.2. ИЗПЪЛНИТЕЛЯТ е длъжен да осигури надеждно сервизно обслужване и поддръжка на прототипа в срока по т. 8.1.

8.3. ИЗПЪЛНИТЕЛЯТ е длъжен да осигури Техническо обслужване на прототипа за целия период на гаранцията за негова сметка.

IX.  САНКЦИИ
9.1. При забава в изпълнението на задълженията по този договор от страна на ИЗПЪЛНИТЕЛЯТ, същият дължи на ВЪЗЛОЖИТЕЛЯ неустойка в размер на 0,5% от общата стойност на договора на ден, но не повече от 10% от общата стойност.

9.2. В случай на забава от страна на изпълнителя, ВъзложителяТ ще удържи съответната сума от плащането по Договора.

9.3. ВЪЗЛОЖИТЕЛЯТ  се задължава да извърши плащането по т. IV в договорените срокове. В противен случай Възложителят дължи неустойка в размер на 0,5% от общата стойност на договора за всеки ден закъснение, но не повече от 5% от общата стойност на договора.

9.4. При не започване на работа от страна на ИЗПЪЛНИТЕЛЯТ, повече от 5 /пет/ дни от подписване на договора, ВЪЗЛОЖИТЕЛЯТ може да поиска прекратяване на договора , като ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 5 % от общата стойност на договора.

X.    ОБЩИ И АДМИНИСТРАТИВНИ РАЗПОРЕДБИ

10.1. Съответните разпоредби по силата на членове  3, 4, 5, 6, 11.2 „б” и  чл. 14  от Приложение 18: Общи условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ, са приложими спрямо избрания ИЗПЪЛНИТЕЛ по настоящия договор.

XI.  ПРЕКРАТЯВАНЕ НА ДОГОВОРА

11.1. Настоящият договор може да бъде прекратен:

  (1) с изпълнение на задачите, предвидени в чл. 1;

  (2) по взаимно писмено съгласие на страните

11.2. ВЪЗЛОЖИТЕЛЯТ може да прекрати договора с 14 (четиринадесет) дневно писмено предизвестие до ИЗПЪЛНИТЕЛЯ, при настъпване на съществени промени във финансирането, които са извън правомощията на ВЪЗЛОЖИТЕЛЯ, и които той не е могъл да предвиди или предотврати.

11.3. ВЪЗЛОЖИТЕЛЯТ може да прекрати Договора без предизвестие и без да изплаща каквито и да било обезщетения, в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Бенефициента ( чл. 11.2 „б” от Общи условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ.

XII. ЗАКЛЮЧИТЕЛНИ РАЗПОРЕДБИ

12.1. Всички изменения и допълнения по този договор,  възникнали след провеждане на процедурата за избор на изпълнители, следва да се извършват в съответствие с разпоредбите на приложимото законодателство в областта на обществените поръчки (ЗУСЕСИФ и ПМС 160/2016 г.) и след писмено разрешение от УО на ОП КИП 2021-2027 г.  

12.2 Споровете, които възникват при изпълнение на договора се решават от страните, чрез писмено споразумение, което става неразделна част от него.

12.3 При непостигане на споразумение, споровете ще се решават пред българските съдилища по реда на ГПК.
12.4 За неуредени по този договор клаузи се прилагат разпоредбите на ЗЗД и разпоредбите на общите и специални нормативни актове, които уреждат тази дейност.

12.5. Настоящият договор се изготви в 2 (два) еднообразни екземпляра, по един за всяка от страните и влиза в сила от датата на подписването му.

Неразделна част от настоящия договор са следните приложения: 

1/ Оферта /Приложение № 4.3.

2/ Техническо задание

Различните приложения, съставящи договора, се смятат за взаимно изясняващи се. В случай на неяснота или разминаване, те трябва да се четат по реда, в който са изброени по-горе.

ЗА ВЪЗЛОЖИТЕЛЯ:                                                                            ЗА ИЗПЪЛНИТЕЛЯ: 
……………………………                                                                  ……………………………. 

(подпис)                                                                                                                                 (подпис) 
Дата на пописване:                                                                  
“Този документ е създаден с финансовата подкрепа на Европейския фонд за регионално развитие (ЕФРР) чрез програма „Конкурентоспособност и иновации в предприятията“ 2021-2027. Цялата отговорност за съдържанието на документа се носи от „ВОДСТРОЙ ПЛОВДИВ“ АД   и при никакви обстоятелства не може да се приема, че този документ отразява официалното становище на ЕФРР и Управляващия орган.“

